नववर्ष के स्वागत में सजने लगा शहर, होगें अनेक कार्यक्रम | Viswa Samvada Kendra Jaipur
by Vjaipur · March 25, 2017
नववर्ष के स्वागत में होगें अनेक कार्यक्रम
विसंके जयपुर 25 मार्च। 28 मार्च, मंगलवार से प्रारम्भ होने वाले भारतीय नववर्ष के स्वागत में छोटी काशी में अनेक कार्यक्रमों का आयोजन विभिन्न सामाजिक एवं धार्मिक संगठनों के द्वारा किया जायेगा। सांस्कृतिक कार्यक्रमों सहित अनेक अन्य कार्यक्रम जयपुर शहर में आयोजित किये जायेगें। 26 मार्च से ही यह श्रृंखला शुरू हो जायेगी। चैत्र शुक्ल प्रतिपदा को भारतीय नववर्ष युगाब्द 5119 और विक्रम संवत 2074 आरम्भ होगा। भारतीय कालगणना ही सही और वैज्ञानिक कालगणना है। हमें अपने विज्ञानी ऋषियों से प्राप्त इस कालगणना के प्रति गौरव का भाव होना ही चाहिए। वर्ष प्रतिपदा न केवल वैज्ञानिक दृष्टि से महत्वपूर्ण है, बल्कि इसका आगमन समस्त प्रकृति को नवोल्लास से भर देनेवाला है। इस वर्ष नववर्ष के स्वागत के लिए अनेक स्थानों सैकडो अभिनन्दन होर्डिंग लगायें गये है, तथा लाखो स्टीकरो का वितरण किया गया है।
इस दिन भारतीय नववर्ष के प्रारम्भ के साथ भगवान ब्रह्मा जी द्वारा सृष्टी की रचना का प्रारम्भ दिवस, आर्य समाज की स्थापना, भगवान झूलेलाल का जन्म, संघ के संस्थापक डॉ. हेडगेवार जी ंकी जयन्ती, भगवान श्री राम का राजतिलक, नवरात्र प्रारम्भ, डॉ. अम्बेडकर का जन्म दिवस, विक्रम संवत् सहित सभी सम्वतो का शुभारम्भ हुआ था।
संघ शाखाओं पर भी होगें नववर्ष कार्यक्रम
चैत्र शुक्ल प्रतिपदा राष्ट्रीय स्वयंसेवक संघ द्वारा भी उत्सव के रूप में मनाया जाता है। इस दिन शाखाओं पर ’संघ संस्थापक’ आद्यसरसंघचालक डॉ. केशवराव हेडगेवार को ध्वज लगने से पूर्व प्रणाम दिया जाता है। डॉ. हेडगेवार का जन्म चैत्र शुक्ल प्रतिपदा को ही हुआ था।
26 मार्च, रविवार शाम 8 बजे से पाथेय भवन मालवीय नगर में भारत विकास परिषद द्वारा कवि सम्मेलन।
26 मार्च, रविवार शाम 7 से 10 बजे तक भारत विकास परिषद, सांगानेर द्वारा चांदनी गार्डन सेक्टर-6, प्रताप नगर में कवि सम्मेलन।
26 मार्च, रविवार शाम 5 से 8 कुटुम्ब प्रबोधन विभाग, केशव नगर द्वारा नववर्ष स्नेह मिलन कार्यक्रम श्री श्याम मैरिज गार्डन, स्वेज फार्म, न्यू सांगानेर रोड पर।
27 मार्च सोमवार शाम 5ः30 बजे से हिन्दू जागरण मंच, करधनी नगर द्वारा सांस्कृतिक कार्यक्रम धरती धोरां री, गंगा मैरीज गार्डन, नाथ जी थडी के सामने, निवारू रोड पर।
28 मार्च मंगलवार, शाम 7ः30 बजे से भारतीय नववर्ष अभिनन्दन समारोह समिति द्वारा विशाल गार्डन हीदा की मोरी पर भजन संध्या का आयोजन होगा।
30 मार्च गुरूवार शाम 6ः30 बजे से अजायब घर, रामनिवास बाग पर जयपुर नगर निगम एवं हिन्दू आध्यात्मिक सेवा फाउण्डेशन द्वारा कवि सम्मेलन।
Next story भारतीय कालगणना ही पुरातन एवं श्रेष्ठ है – डॉ. प्रमोद कुमार
Previous story बलिदान की कोई जाति या धर्म नहीं होता